《和兰仰之咏含笑花》
宋代·廖行之

何物包藏欲媚谁，千金难售惜光仪。
空凝巧倩如羞靥，晴吐浓光已透肌。
一夕举烽徒自苦，三年射雉若为奇。
无情草木欣欣意，却恼多情为赋诗。

作者简介：廖行之（1137～1189） ，字天民，号省斋，南宋衡州（今湖南省衡阳市）人。孝宗淳熙十一年（1184）进士，调岳州巴陵尉。未数月，以母老归养。告满，改授潭州宁乡主簿，未赴而卒，时淳熙十六年。品行端正，留心经济之学。遗著由其子谦编为《省斋文集》十卷，已佚。